|

52011PC0704

Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (KE) Nru 428/2009 li jistabbilixxi reġim Komunitarju għall-kontroll tal-esportazzjonijiet, it-trasferiment, is-senserija u t-transitu ta’ oġġetti b’użu doppju  /* KUMM/2011/0704 finali - 2011/0310 (COD) */

	MEMORANDUM TA’ SPJEGAZZJONIIs-sistema tal-UE tal-kontroll tal-esportazzjoni ta' oġġetti b'użu doppju, kif stabbilita fir-Regolament (KE) Nru 428/2009[1], teħtieġ l-awtorizzazzjoni għall-esportazzjoni tal-oġġetti b'użu doppju[2] elenkati fl-Anness I mar-Regolament. L-Artikolu 9(1) tar-Regolament jispeċifika li l-Awtorizzazzjonijiet Ġenerali tal-UE għall-Esportazzjoni huma wieħed mill-erba' tipi ta' awtorizzazzjonijiet għall-esportazzjoni disponibbli li jistgħu jintużaw biex jesportaw oġġetti b'użu doppju mill-UE. L-Anness II mar-Regolament (KE) Nru 428/2009 jinkludi l-Awtorizzazzjonijiet Ġenerali tal-UE għall-Esportazzjoni li huma attwalment fis-seħħ.Aġġornamenti tal-lista ta' kontroll tal-UE (l-Anness I mar-Regolament 428/2009)Id-deċiżjonijiet biex tiġi kkontrollata l-esportazzjoni ta' oġġetti b'użu doppju jittieħdu b'kunsens fir-reġimi internazzjonali għall-kontroll tal-esportazzjoni (il-Grupp Awstralja (AG) għall-oġġetti bijoloġiċi u kimiċi; Il-Grupp ta' Fornituri Nukleari (NSG) għall-oġġetti nukleari ċivili, is-Sistema ta’ Kontroll tat-Teknoloġija tal-Missili (MTCR) u l-Arranġament ta' Wassenaar (WA) għall-armi konvenzjonali u l-oġġetti u t-teknoloġiji b'użu doppju). L-iskop ta' dawn ir-reġimi għall-kontroll tal-esportazzjoni huwa li jillimitaw ir-riskju ta' oġġetti sensittivi b'użu doppju li jintużaw għal skopijiet militari u/jew fi programmi ta' proliferazzjoni. Sabiex il-kontrolli tal-esportazzjoni jkunu kemm jista' jkun effettivi, ir-reġimi internazzjonali għall-kontroll tal-esportazzjoni jlaqqgħu flimkien il-fornituri ewlenin tal-oġġetti b'użu doppju. Billi jaqblu li jikkontrollaw il-kummerċ f'oġġetti speċifiċi, dawn il-fornituri jaħdmu flimkien b'mod effettiv biex jillimitaw ir-riskju ta' proliferazzjoni, filwaqt li jiżguraw li l-kummerċ leġittimu ma jiġix imxekkel.Il-progress teknoloġiku fid-dinja tal-lum ifisser li hemm ħtieġa li l-lista ta' oġġetti kontrollati tkun aġġornata regolarment. Filwaqt li d-deċiżjonijiet ta' dawn ir-reġimi internazzjonali ma jorbtux legalment, l-Artikolu 15 tar-Regolament jispeċifika li "l-lista ta’ oġġetti b’użu doppju stipulata fl-Anness I għandha tiġi aġġornata f’konformità mal-obbligi u l-impenji rilevanti, u kwalunkwe modifika tagħha, li l-Istati Membri aċċettaw bħala membri tar-reġimi internazzjonali ta’ nonproliferazzjoni u l-arranġamenti għall-kontroll tal-esportazzjoni, jew b'ratifika tat-trattati internazzjonali rilevanti".Ir-reġimi internazzjonali għall-kontroll tal-esportazzjoni jieħdu d-deċiżjonijiet dwar il-lista tal-kontroll bejn wieħed u ieħor erba' darbiet fis-sena. Dawn l-aġġornamenti jeħtieġu jiġu integrati fil-leġiżlazzjoni tal-UE fuq bażi regolari u f'waqtha minħabba l-implikazzjonijiet tas-sigurtà u l-kummerċ tagħhom. Fuq naħa waħda, deċiżjoni minn reġimi internazzjonali għall-kontroll tal-esportazzjoni biex jiżdiedu oġġetti ġodda mal-listi ta' kontroll tfisser li dawn l-oġġetti addizzjonali jeħtieġu wkoll li jiġu kontrollati b 'mod konsistenti mill-UE kollha għal raġunijiet ta’sigurtà. Min-naħa l-oħra, deċiżjoni minn reġimi internazzjonali għall-kontroll tal-esportazzjoni li twaqqaf il-kontroll ta' ċerti oġġetti għandha bżonn tiġi tradotta fil-leġiżlazzjoni tal-UE kemm jista' jkun malajr sabiex tippermetti lill-esportaturi tal-UE biex jikkompetu fis-suq globali.Attwalment, kwalunkwe aġġornament tar-Regolament (KE) Nru 428/2009 inkluż l-Anness I jeħtieġ l-użu tal-proċedura leġiżlattiva ordinarja. Fl-istess ħin, minħabba n-natura teknika ta' dawn l-emendi u l-fatt li dawn il-bidliet iridu jkunu konformi mad-deċiżjonijiet meħuda fir-reġimi internazzjonali għall-kontroll tal-esportazzjoni, ma tantx hemm post għall-immanuvrar biex jiġu introdotti modifiki għall-emendi li ntlaħaq ftehim dwarhom fir-reġimi.Konsegwentement, huwa neċessarju li jiddaħħlu atti delegati sabiex l-Anness I mar-Regolament (KE) Nru 428/2009 jiġi aġġornat fuq bażi regolari. Dan l-approċċ jippermetti lill-Kummissjoni biex tagħmel l-aġġornamenti meħtieġa kif u meta meħtieġ.Il-modifiki neċessarji fl-Awtorizzazzjonijiet Ġenerali tal-UE għall-Esportazzjoni (l-Anness II mar-Regolament (KE) Nru 428/2009)L-Awtorizzazzjonijiet Ġenerali tal-UE għall-Esportazzjoni, kif stabbilit fl-Artikolu 9(1) u l-Anness II mar-Regolament (KE) Nru 428/2009, urew li huma għodod li rnexxielhom sew jiffaċilitaw l-esportazzjonijiet b'riskju aktar baxx ta' ċerti oġġetti lejn ċerti destinazzjonijiet. Awtorizzazzjoni unika tal-UE għall-Esportazzjoni Ġenerali (EU001) ilha teżisti għal bosta snin biex b'hekk tippermetti l-esportazzjonijiet iffaċilitati ta' bosta oġġetti kontrollati lejn is-seba' destinazzjonijiet ta' riskju baxx (l-Awstralja, il-Kanada, il-Ġappun, New Zealand, in-Norveġja, l-Isvizzera u l-Istati Uniti tal-Amerika). F'Diċembru 2008, il-Kummissjoni pproponiet li tintroduci sitt Awtorizzazzjonijiet Ġenerali tal-UE għall-Esportazzjoni ġodda[3]. Ftehim dwar dawn l-Awtorizzazzjonijiet ġodda ntlaħaq f 'nofs l-2011.Il-kontenut tal-Awtorizzazzjonijiet Ġenerali tal-UE għall-Esportazzjoni eżistenti u futuri jeħtieġu jiġu mmonitorjati kontinwament sabiex jiżguraw li t-tranżazzjonijiet ta' riskju baxx ikunu koperti mill-Awtorizzazzjonijiet. Minħabba r-ritmu mgħaġġel tal-iżviluppi madwar id-dinja, hemm bżonn li jiġi żgurat li Awtorizzazzjonijiet Ġenerali tal-UE għall-Esportazzjoni eżistenti jkunu jistgħu jiġu modifikati b'pass mgħaġġel fir-rigward tad-destinazzjoni u l-kampijiet tal-applikazzjoni tagħhom, sabiex iċ-ċirkostanzi globali li jinbidlu jkunu jistgħu jiġu riflessi adegwatament fis-sistema ta' kontroll tal-esportazzjoni tal-UE.Konsegwentement, huwa neċessarju li jiġu introdotti atti delegatti sabiex jippermettu lill-Kummissjoni li tneħħi b'mod mgħaġġel id-destinazzjonijiet u/jew oġġetti mill-kamp tal-applikazzjoni tal-Awtorizzazzjonijiet Ġenerali tal-UE għall-Esportazzjoni eżistenti.Proposti leġiżlattivi eżistenti rigward il-kwistjonijiet ta' kontroll fuq l-esportazzjoni ta' oġġetti b' użu doppjuIl-Parlament Ewropew u l-Kunsill attwalment qegħdin jittrattaw żewġ proposti leġiżlattivi li se jemendaw ir-Regolament (KE) Nru 428/2009:1.  L-ewwel proposta (COM(2008) 854) għandha l-għan li tintroduċi Awtorizzazzjonijiet Ġenerali għall-Esportazzjoni tal-UE ġodda. Il-Parlament Ewropew ivvota favur il-proposta fis-27 ta’ Settembru 2011. Ġaladarba jiġi adottat, dan ir-Regolament ta' emenda se jimmodifika wkoll it-terminoloġija użata fir-Regolament (KE) Nru 428/2009 (referenzi għall-'"Komunità" se jiġu sostitwiti, fejn hu possibbli, b'"Unjoni").2.  It-tieni proposta (COM(2010) 509) għandha l-għan li taġġorna l-lista ta' kontroll tal-UE billi tintroduċi modifiki li kien hemm qbil dwarhom fir-reġimi internazzjonali għall-kontroll tal-esportazzjoni fl-2009. Il-Parlament Ewropew ivvota favur il-proposta fit-13 ta’ Settembru 2011.Il-proposta tal-KummissjoniFid-dawl tal-kunsiderazzjonijiet ta' hawn fuq hu neċessarju li r-Regolament (KE) Nru 428/2009 jiġi emendat.2011/0310 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament (KE) Nru 428/2009 li jistabbilixxi reġim Komunitarju għall-kontroll tal-esportazzjonijiet, it-trasferiment, is-senserija u t-transitu ta’ oġġetti b’użu doppjuIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 207 tiegħu,Wara li kkunsidraw il-proposta tal-Kummissjoni Ewropea,Wara t-trażmissjoni tal-abbozz tal-att leġiżlattiv lill-Parlamenti nazzjonali,Filwaqt li jaġixxu skont il-proċedura leġiżlattiva ordinarja,Billi:3.  Ir-Regolament tal-Kunsill (KE) Nru 428/2009 tal-5 ta' Mejju 2009 li jistabbilixxi reġim Komunitarju għall-kontroll tal-esportazzjonijiet, it-trasferiment, is-senserija u t-transitu ta’ oġġetti b’użu doppju[4] jitlob li tali oġġetti jsirilhom kontroll effettiv meta jkunu esportati mill-Unjoni Ewropea (UE) jew ikunu fi transitu fiha, jew jitwasslu lejn pajjiż terz bħala riżultat tas-servizzi ta' senserija pprovduti minn sensar residenti jew stabbilit fl-UE.4.  Sabiex l-Istati Membri u l-Unjoni Ewropea jkunu jistgħu jħarsu l-impenji internazzjonali tagħhom, l-Anness I mar-Regolament (KE) Nru 428/2009 jistabbilixxi l-lista komuni ta' oġġetti b'użu doppju li jsirulhom kontrolli fl-Unjoni Ewropea. Id-deċiżjonijiet dwar l-oġġetti jittieħdu fi ħdan il-qafas tal-Grupp Awstralja (AG), is-Sistema ta’ Kontroll tat-Teknoloġija tal-Missili (MTCR), il-Grupp ta' Fornituri Nukleari (NSG), l-Arranġament ta' Wassenaar u l-Konvenzjoni dwar l-Armi Kimiċi (CWC).5.  L-Artikolu 15 tar-Regolament (KE) Nru 428/2009 jistipula li l-Anness I għandu jiġi aġġornat b’konformità mal-obbligi u l-impenji rilevanti, u kull modifika tagħhom, li l-Istati Membri aċċettaw bħala membri tar-reġimi internazzjonali ta’ nonproliferazzjoni u l-arranġamenti għall-kontroll tal-esportazzjoni, jew bir-ratifika tat-trattati internazzjonali rilevanti.6.  L-Anness I mar-Regolament (KE) Nru 428/2009 jeħtieġ li jiġi aġġornat regolarment sabiex jiżgura l-konformità sħiħa mal-obbligi tas-sigurtà internazzjonali, biex jiggarantixxi t-trasparenza, u jżomm il-kompetittività tal-esportaturi. Id-dewmien fir-rigward tal-aġġornament tal-lista tal-kontroll tal-UE jista' jkollu effetti negattivi fuq is-sigurtà u fuq l-isforzi internazzjonali ta' nonproliferazzjoni, kif ukoll fuq il-prestazzjoni tal-attivitajiet ekonomiċi mill-esportaturi fl-Unjoni Ewropea. Fl-istess ħin, in-natura teknika tal-emendi u l-fatt li dawn il-bidliet għandhom ikunu konformi mad-deċiżjonijiet meħuda fir-reġimi internazzjonali għall-kontroll tal-esportazzjoni, ifissru li għandha tiġi użata proċedura aċċellerata biex tqiegħed fis-seħħ fl-Unjoni Ewropea l-aġġornamenti meħtieġa.7.  L-Artikolu 9(1) tar-Regolament (KE) Nru 428/2009 jintroduċi l-Awtorizzazzjonijiet Ġenerali tal-UE għall-Esportazzjoni bħala wieħed minn erba' tipi ta' awtorizzazzjoni għall-esportazzjoni disponibbli skont ir-Regolament. Dawn l-Awtorizzazzjonijiet Ġenerali għall-Esportazzjoni jippermettu lill-esportaturi stabbiliti fl-UE li jesportaw ċerti oġġetti speċifiċi lejn ċerti destinazzjonijiet speċifiċi skont il-kundizzjonijiet tal-Awtorizzazzjonijiet Ġenerali.8.  L-Anness II mar-Regolament (KE) Nru 428/2009 jistipula l-Awtorizzazzjonijiet Ġenerali għall-Esportazzjoni tal-UE li huma attwalment fis-seħħ. Minħabba n-natura ta' dawn l-Awtorizzazzjonijiet Ġenerali tal-UE għall-Esportazzjoni, jista' jkun hemm bżonn li ċerti destinazzjonijiet u/jew oġġetti jitneħħew mill-Awtorizzazzjonijiet, b'mod partikolari jekk ċirkostanzi li jinbidlu juru li t-tranżazzjonijiet tal-esportazzjoni ffaċilitati ma għandhomx jibqgħu jiġu awtorizzati skont Awtorizzazzjoni Ġenerali għall-Esportazzjoni tal-UE għal destinazzjoni u/jew oġġett partikolari. Tali tneħħija ta' destinazzjoni u/jew oġġett mill-kamp tal-applikazzjoni ta' Awtorizzazzjoni Ġenerali għall-Esportazzjoni tal-UE ma għandhiex tipprekludi esportatur milli japplika għal tip ieħor ta' awtorizzazzjoni għall-esportazzjoni skont id-dispożizzjonijiet rilevanti tar-Regolament (KE) Nru 428/2009.9.  Sabiex jiġi żgurat li jkun hemm aġġornamenti regolari u f’waqthom tal-lista tal-kontroll tal-UE f’konformità mal-obbligi u l-impenji meħuda mill-Istati Membri fi ħdan ir-reġimi internazzjonali għall-kontroll tal-esportazzjoni, is-setgħa li jiġu adottati atti skont l-Artikolu 290 tat-Trattat dwar il-Funzjonament tal-Unjoni Ewropea għandha tiġi ddelegata lill-Kummissjoni fir-rigward tal-emendar tal-Anness I mar-Regolament (KE) Nru 428/2009 fil-kamp tal-applikazzjoni tal-Artikolu 15 tar-Regolament. Huwa ferm importanti li l-Kummissjoni, matul ix-xogħol ta’ preparazzjoni tagħha, tikkonsulta b'mod xieraq, inkluż fil-livell tal-esperti.10.  Sabiex ikun hemm rispons mgħaġġel min-naħa tal-UE għaċ-ċirkostanzi li jinbidlu fir-rigward tal-evalwazzjoni tas-sensittività tal-esportazzjonijiet skont l-Awtorizzazzjonijiet Ġenerali tal-UE għall-Esportazzjoni, is-setgħa li jiġu adottati atti skont l-Artikolu 290 tat-Trattat dwar il-Funzjonament tal-Unjoni Ewropea għandha tiġi ddelegata lill-Kummissjoni fir-rigward tal-emendar tal-Anness II mar-Regolament (KE) Nru 428/2009 fir-rigward tat-tneħħija ta' destinazzjonijiet u/jew oġġetti mill-kamp tal-applikazzjoni tal-Awtorizzazzjonijiet Ġenerali għall-Esportazzjoni tal-UE. Minħabba li dawn il-modifiki għandhom isiru biss bħala reazzjoni għal żieda fil-valutazzjoni tar-riskju tal-esportazzjonijiet rilevanti u li l-użu kontinwu tal-Awtorizzazzjonijiet Ġenerali għall-Esportazzjoni tal-UE għal dawn l-esportazzjonijiet jista' jkollu effett negattiv fuq is-sigurtà tal-Unjoni Ewropea u tal-Istati Membri tagħha, il-Kummissjoni tista' tuża proċedura ta' urġenza.11.  Il-Kummissjoni, fil-preparazzjoni u t-tfassil tal-atti delegati, għandha tiżgura trażmissjoni simultanja, f’waqtha u xierqa tad-dokumenti rilevanti lill-Parlament Ewropew u lill-Kunsill.12.  Għaldaqstant, ir-Regolament (KE) Nru 428/2009 għandu jiġi emendat kif xieraq,ADOTTAW DAN IR-REGOLAMENT:Artikolu 1Ir-Regolament (KE) Nru 428/2009 huwa emendat kif ġej:13.  Il-paragrafi li ġejjin qegħdin jiżdiedu fl-aħħar tal-paragrafu 1 fl-Artikolu 9:"Il-Kummissjoni għandha tingħata s-setgħa li tadotta atti delegati skont l-Artikolu 23a dwar it-tneħħija ta' destinazzjonijiet u oġġetti mill-kamp tal-applikazzjoni tal-Awtorizzazzjonijiet Ġenerali tal-UE għall-Esportazzjoni inklużi fl-Anness II.Fejn, fil-każ ta' bidla sinifikanti fiċ-ċirkostanzi fir-rigward tal-evalwazzjoni tas-sensittività tal-esportazzjoni skont Awtorizzazzjoni Ġenerali għall-Esportazzjoni tal-UE inkluża fl-Anness II, irid ikun hemm raġunijiet imperattivi ta’ urġenza għat-tneħħija ta' destinazzjonijiet u/jew oġġetti partikolari mill-kamp tal-applikazzjoni ta' Awtorizzazzjoni Ġenerali għall-Esportazzjoni tal-UE, il-proċedura prevista fl-Artikolu 23b għandha tapplika għall-atti delegati adottati skont dan l-Artikolu."14.  Il-paragrafu li ġej qed jiżdied bħala l-paragrafu 3 fl-Artikolu 15:"3. Il-Kummissjoni għandha tingħata s-setgħa li tadotta atti delegati skont l-Artikolu 23a fir-rigward tal-aġġornament tal-lista ta' oġġetti b’użu doppju stabbilita fl-Anness I. L-aġġornament tal-Anness I għandu jsir fil-kamp tal-applikazzjoni stabbilit fil-paragrafu 1."15.  Qiegħed jiżdied l-Artikolu 23a li ġej:"1. Is-setgħa li jiġu adottati atti delegati hija mogħtija lill-Kummissjoni skont il-kundizzjonijiet stabbiliti f’dan l-Artikolu.2. Id-delegazzjoni tas-setgħa msemmija fl-Artikolu 9(1) u fl-Artikolu 15(3) għandha tingħata għal perjodu ta’ żmien indeterminat mid-data tad-dħul fis-seħħ tar-Regolament (UE) Nru../... [dan ir-Regolament].3. Id-delega tas-setgħat imsemmija fl-Artikolu 9(1) u fl-Artikolu 15(3) tista’ tiġi rrevokata fi kwalunkwe ħin mill-Parlament Ewropew jew mill-Kunsill. Deċiżjoni ta' revoka għandha ttemm id-delega tas-setgħa speċifikata f'dik id-deċiżjoni. Din għandha tidħol fis-seħħ l-għada tal-pubblikazzjoni tad-deċiżjoni f' Il-Ġurnal Uffiċjali tal-Unjoni Ewropea jew f'data aktar tard speċifikata fiha. Hija ma għandha taffettwa l-validità tal-ebda att iddelegat li diġà jkun fis-seħħ.4. Hekk kif tadotta att iddelegat, il-Kummissjoni għandha tavża b'dan simultanjament lill-Parlament Ewropew u lill-Kunsill.5. Att delegat adottat skont l-Artikolu 9(1) u l-Artikolu 15(3) għandu jidħol fis-seħħ biss jekk ma jkunx hemm oġġezzjoni mill-Parlament Ewropew u lanqas mill-Kunsill fi żmien xahrejn min-notifika ta’ dak l-att lill-Parlament Ewropew u lill-Kunsill jew jekk, qabel l-iskadenza ta’ dak il-perjodu, il-Parlament Ewropew kif ukoll il-Kunsill ikunu, it-tnejn li huma, infurmaw lill-Kummissjoni li mhux se joġġezzjonaw. Dan il-perjodu għandu jiġġedded b'xahrejn oħra fuq inizjattiva tal-Parlament Ewropew jew tal-Kunsill."16.  Qiegħed jiżdied l-Artikolu 23b li ġej:"1. L-atti delegati adottati skont dan l-Artikolu għandhom jidħlu fis-seħħ mingħajr dewmien u għandhom japplikaw sakemm ma tiġi espressa l-ebda oġġezzjoni skont il-paragrafu 2. In-notifika ta’ att delegat lill-Parlament Ewropew u lill-Kunsill għandha tiddikjara r-raġunijiet għall-użu tal-proċedura ta' urġenza.2. Jew il-Parlament Ewropew jew il-Kunsill jistgħu joġġezzjonaw għal att iddelegat skont il-proċedura msemmija fl-Artikolu 23a(5). F'tali każ, il-Kummissjoni għandha tħassar l-att bla dewmien wara n-notifika tad-deċiżjoni ta' oġġezzjoni mill-Parlament Ewropew jew mill-Kunsill."Artikolu 2Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-President [1] Ir-Regolament tal-Kunsill (KE) Nru 428/2009 tal-5 ta' Mejju 2009 li jistabbilixxi reġim Komunitarju għall-kontroll tal-esportazzjonijiet, it-trasferiment, is-senserija u t-transitu ta' oġġetti b'użu doppju[2] Oġġetti b'użu doppju huma definiti fl-artikolu 2(1) tar-Regolament (KE) Nru 428/2009 bħala "oġġetti, inklużi s-softwer u t-teknoloġija, li jistgħu jintużaw kemm għal skopijiet ċivili u dawk militari, u għandhom jinkludu l-merkanzija kollha li tista’ tintuża kemm għal użu mhux splussiv kemm għal assistenza fi kwalunkwe mod fil-manifattura ta’ armi nukleari jew mezzi splussivi nukleari oħrajn".[3] COM(2008) 854 finali[4] ĠU L 134, 29.05.2009, p. 1.


title: Proposta għal regolament tal-Parlament Ewropew u tal-Kunsill li jemenda r-Regolament Nru 11 rigward it-tneħħija tad-diskriminazzjoni fir-rati u l-kundizzjonijiet tat-trasport, fl-implimentazzjoni ta’ l-Artikolu 79(3) tat-Trattat li jistabbilixxi l-Komunità Ekonomika Ewropea u r-Regolament (KE) 852/2004 tal-Parlament Ewropew u tal-Kunsill dwar l-iġjene ta’ l-oġġetti ta’ l-ikel {SEG(2007) 301} {SEG(2007) 302} {SEG(2007) 303} {SEG(2007) 304}

text:
Avviż Legali Importanti

|

52007PC0090

Proposta għal regolament tal-Parlament ewropew u tal-Kunsill li jemenda r-Regolament Nru 11 rigward it-tneħħija tad-diskriminazzjoni fir-rati u l-kundizzjonijiet tat-trasport, fl-implimentazzjoni ta’ l-Artikolu 79(3) tat-Trattat li jistabbilixxi l-Komunità Ekonomika Ewropea u r-Regolament (KE) 852/2004 tal-Parlament Ewropew u tal-Kunsill dwar l-iġjene ta’ l-oġġetti ta’ l-ikel {SEG(2007) 301} {SEG(2007) 302} {SEG(2007) 303} {SEG(2007) 304}  /* KUMM/2007/0090 finali - COD 2007/0037 */

	[pic] | KUMMISSJONI TAL-KOMUNITAJIET EWROPEJ |Brussel 6.3.2007KUMM(2007) 90 finali2007/0037 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament Nru 11 rigward it-tneħħija tad-diskriminazzjoni fir-rati u l-kundizzjonijiet tat-trasport, fl-implimentazzjoni ta’ l-Artikolu 79(3) tat-Trattat li jistabbilixxi l-Komunità Ekonomika Ewropea u r-Regolament (KE) 852/2004 tal-Parlament Ewropew u tal-Kunsill dwar l-iġjene ta’ l-oġġetti ta’ l-ikel {SEG(2007) 301}{SEG(2007) 302}{SEG(2007) 303}{SEG(2007) 304}(preżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTA-  Ir-raġunijiet għall-proposta u l-għanijiet tagħhaParti kbira mil-leġiżlazzjoni tal-KE ġiet introdotta biex ikunu kkorreġuti l-fallimenti tas-suq u jkunu żgurati l-istess kondizzjonijiet għal kulħadd. Dawn l-għanijiet setgħu sikwit jinkisbu biss bl-impożizzjoni ta’ impenji fuq kumpaniji biex jipprovdu tagħrif u jirrapportaw dwar l-applikazzjoni tal-leġiżlazzjoni.Biż-żmien, uħud minn dawn il-proċeduri saru jaħlu ħafna ħin mingħajr bżonn jew skadew. Dawn il-piżijiet amministrattivi għalxejn ixekklu l-attività ekonomika u għandhom impatt negattiv fuq il-kompetittività ta’ l-impriżi Ewropej.Il-Kummissjoni hija impenjata li tnaqqas dawn il-piżijiet li mhumiex meħtieġa sakemm ikun possibbli. Din hi parti mill-istrateġija għal Regolamentazzjoni Aħjar u hi ta’ importanza kruċjali għall-kisba tal-miri ta’ “Liżbona” tagħna ta’ aktar tkabbir u impjiegi.-  Il-Kuntest ĠeneraliFl-14 ta’ Novembru 2006, il-Kummissjoni ppreżentat Verifika Strateġika għal Regolamentazzjoni Aħjar fl-Unjoni Ewropea (COM(2006) 689), li tinkludi proposta għal mira biex jitnaqqsu l-piżijiet amministrattivi fuq in-negozji b’25% sa l-2012.Għaxar proposti konkreti għal “azzjoni mgħaġġla” ġew minnufih identifikati fil-Programm ta’ Azzjoni għat-tnaqqis tal-piżijiet amministrattivi fl-UE (COM(2007) 23), imsejsa fuq il-konsultazzjoni wiesgħa tal-partijiet interessanti u s-suġġerimenti mill-Istati Membri u l-esperti tal-Kummissjoni. L-“azzjonijiet mgħaġġla” jimmiraw li jnaqqsu b’mod sinifikanti l-piżijiet amministrattivi fuq il-kumpaniji permezz ta’ bidliet leġiżlattivi żgħar mingħajr ma jbiddlu l-livell ta’ ħarsien jew l-għan ewlieni tal-leġiżlazzjoni.Waħda minn dawn il-proposti għal “azzjoni mgħaġġla” tikkonċerna r-Regolament Nru 11 dwar it-tneħħija tad-diskriminazzjoni fir-rati u l-kondizzjonijiet tat-trasport, fl-implimentazzjoni ta’ l-Artikolu 79(3) tat-Trattat li jistabbilixxi l-Komunità Ekonomika Ewropea. Huwa maħsub li jitneħħew ir-rekwiżiti skaduti u li jiġu emendati ċerti rekwiżiti sabiex jixxejnu l-piżijiet amministrattivi fuq il-kumpaniji. L-Artikolu 5 talab b’mod partikolari lill-impriżi tat-trasport (kif ukoll lill-gvernijiet ta’ l-Istati Membri) sabiex jipprovdu tagħrif fuq it-tariffi, ir-rati u l-kundizzjonijiet tat-trasport qabel l-1 ta’ Lulju 1961. Dan l-Artikolu jista’ jitħassar peress li r-rekwiżiti tat-tagħrif imposti fuq l-impriżi tat-trasport huma skaduti. L-Artikolu 6(1) tar-Regolament jeħtieġ dokument tat-trasport li fih bosta elementi tat-tagħrif li jikkonċernaw lil min jagħmel il-kunsinna, in-natura ta’ l-oġġetti mġorrija, il-post ta’ l-oriġini u d-destinazzjoni ta’ l-oġġetti kif ukoll ir-rotta li se tittieħed jew id-distanza magħmula, kif ukoll, fejn meħtieġ, il-punti fejn tinqasam il-fruntiera. Peress li dawn l-aħħar elementi, jiġifieri r-rotta li se tittieħed jew id-distanza magħmula, kif ukoll il-punti fejn tinqasam il-fruntiera mhumiex indispensabbli iżjed għall-kisba ta’ l-għanijiet tar-Regolament, dawn jistgħu jitħassru. It-tielet sentenza ta’ l-Artikolu 6(2) tar-Regolament teħtieġ lill-ġarrier li jżomm kopja li turi l-ispejjeż kollha tat-trasport finali u kwalunkwe spejjeż oħra u kwalunkwe rifużjonijiet jew fatturi oħra li jaffettwaw ir-rati u l-kondizzjonijiet tat-trasport. Din is-sentenza tista’ titħassar peress li bħalissa, dan it-tagħrif hu disponibbli b’hekk jew b’hekk fis-sistemi ta’ kontabbiltà tal-ġarriera, allura m’hemmx iżjed bżonn għall-ġarriera li jimlew u jżommu dokument separat. L-Artikolu 6(3) se jkollu referenza espliċita għan-noti tal-kunsinna, li huma magħrufa tassew u li huma ta’ spiss użati fis-settur tat-trasport fuq l-art. Din ir-referenza ttejjeb iċ-ċertezza legali għall-impriżi tat-trasport peress li tiċċara li dawn in-noti ta’ kunsinna, jekk ikun fihom id-dettalji kollha meħtieġa mill-paragrafu 1 ta’ l-Artikolu 6, ikunu biżżejjed.“Azzjoni mgħaġġla” oħra tikkonċerna r-Regolament (KE) Nru 852/2004 tal-Parlament Ewropew u tal-Kunsill dwar l-iġjene ta’ l-oġġetti ta’ l-ikel. L-għan hu li jiġu eżenti l-kumpaniji ta’ l-ikel iż-żgħar li għandhom l-ħila jikkontrollaw l-iġjene ta’ l-ikel billi sempliċiment jimplimentaw r-rekwiżiti l-oħra tar-Regolament (KE) 852/2004 mir-rekwiżit li jwaqqfu, jimplimentaw u jżommu proċedura jew proċeduri permanenti msejsa fuq il-prinċipji ta’ l-analiżi tal-periklu u tal-punti ta’ kontroll kritiċi (("HACCP"). Din l-eżenzjoni tapplika għall-mikro-impriżi[1] li fil-biċċa l-kbira jbigħu l-ikel direttament lill-konsumatur finali. Dawn l-impriżi għandhom inqas minn għaxar impjegati u għandhom fatturat jew total tal-karta tal-bilanċ annwali li ma jaqbiżx iż-2 miljun EUR. Għalhekk, din l-eżenzjoni ma tapplikax għal supermarkets kbar u għal dawk affiljati mal-katina ta’ supermarkets .-  Dispożizzjonijiet eżistenti fil-qasam tal-propostaId-dispożizzjonijiet eżistenti ta’ din il-proposta jfittxu li jemendaw l-Artikoli 5 u 6 tar-Regolament Nru 11 rigward it-tneħħija tad-diskriminazzjoni fir-rati u l-kondizzjonijiet tat-trasport, fl-implimentazzjoni ta’ l-Artikolu 79(3) tat-Trattat li jistabbilixxi l-Komunità Ekonomika Ewropea u l-Artikolu 5 tar-Regolament (KE) Nru 852/2004 tal-Parlament Ewropew u tal-Kunsill dwar l-iġjene ta’ l-oġġetti ta’ l-ikel.2. KONSULTAZZJONI MAL-PARTIJIET INTERESSATI U L-ISTIMA TA’ L-IMPATTKonsultazzjoni mal-partijiet interessati |-  Metodi ta’ konsultazzjoniFil-Programm ta’ Azzjoni ta’ l-24 ta’ Jannar 2007, il-Kummissjoni ppreżentat għaxar proposti konkreti għal “azzjonijiet mgħaġġla”. Dawn il-proposti ssejsu fuq konsultazzjonijiet ma’ esperti u b’mod partikolari fuq proġett pilota li jqabbel il-kejl ta’ bażi tal-piżijiet amministrattiva fir-Repubblika Ċeka, id-Danimarka, l-Olanda u r-Renju Unit fl-2006.Waħda minn dawn “l-azzjonijiet mgħaġġla” ikkonċernat is-settur tat-trasport u pproponiet li “tnaqqas ċerti obbligi sabiex tiġi pprovduta l-istatistika tat-trasport". Ir-Regolament Nru 11 dwar it-tneħħija tad-diskriminazzjoni fir-rati u l-kundizzjonijiet tat-trasport, fl-implimentazzjoni ta’ l-Artikolu 79(3) tat-Trattat li jistabbilixxi l-Komunità Ekonomika Ewropea li teħtieġ lill-ġarriera li jġorru dokument tat-trasport li jindika inter alia distanzi, rotot u punti fejn jinqasmu l-fruntiera.“Azzjoni mgħaġġla” oħra tikkonċerna l-iġjene ta’ l-ikel, li tipproponi li “teżenta l-kumpaniji ż-żgħar minn ċerti rekwiżiti ta’ l-HACCP (analiżi tal-periklu u punti ta’ kontroll kritiċi)”. L-Artikolu 5 tar-Regolament (KE) Nru 852/2004 jeħtieġ li l-operaturi kollha tal-kumpaniji ta’ l-ikel iwaqqfu, jimplimentaw u jżommu proċedura msejsa fuq il-prinċipji ta’ l-HACCP (Analiżi tal-Periklu u Punti ta’ Kontroll Kritiċi).Taqsira tat-tweġibietL-esperti u l-industrija wrew tħassib li dawn ir-rekwiżiti mill-1960 fir-Regolament Nru 11 huma skaduti fis-settur tassew liberalizzat tat-trasport. Ċerti artikoli huma skaduti filwaqt li oħrajn jimponu piżijiet bla bżonn fuq il-kumpaniji.Ir-rappreżentanti tal-kumpaniji ż-żgħar urew tħassib rigward l-implimentazzjoni ġenerali tas-sistema HACCP fil-kumpaniji ta’ l-ikel kollha. Minkejja l-flessibbiltà li ddaħħlet fir-Regolament, intalbet kjarifika. Il-Kummissjoni organizzat serje ta’ laqgħat ma’ l-esperti mill-Istati Membri. Barra minn hekk, u fl-interess tat-trasparenza, il-Kummissjoni ħeġġet diskussjoni mal-partijiet interessati sabiex tippermetti lill-interessi soċjo-ekonomiċi differenti li jleħħnu l-opinjoni tagħhom. Għal dan il-għan, ġiet organizzata laqgħa mar-rappreżentanti tal-produtturi, ta’ l-industrija, tal-kummerċ u tal-konsumaturi biex jiddiskutu kwistjonijiet li għandhom x’jaqsmu ma’ l-implimentazzjoni tal-proċeduri msejsa fuq l-HACCP u l-flessibbiltà ta’ l-HACCP. Ir-riżultati ta’ dawn id-diskussjonijiet huma stipulati fid-dokument ta’ gwida li ġie approvat mill-Kumitat Permanenti tal-Katina ta’ l-Ikel u s-Saħħa ta’ l-Annimali u ppubblikat fuq:http://ec.europa.eu/food/food/biosafety/hygienelegislation/guidance_doc_haccp_en.pdfMinħabba l-impatt sinifikanti fuq l-SMEs li applikazzjoni riġida tar-rekwiżiti ta’ l-HACCP tista’ twassal għaliha u l-fatt li ċerti kumpaniji jistgħu jipprovdu l-istess livell ta’ ħarsien iġjeniku bl-implimentazzjoni tar-rekwiżiti l-oħra kollha tar-Regolament (KE) Nru 852/2004, mingħajr ma jkun hemm il-bżonn li jiġu implimentati l-proċeduri HACCP sħaħ u minkejja d-dokument ta’ gwida li jispjega sa liema punt għandha tiġi applikata l-flessibbiltà rigward l-HACCP, hemm ħtieġa ta’ eżenzjoni għal ċerti impriżi mir-rekwiżiti kollha ta’ l-HACCP. Madankollu, għandu jitqies li eżenzjoni m’għandhiex tapplika għal kumpaniji li l-attività tagħhom tolqot pubbliku wiesa’. Għalhekk, l-eżenzjoni għandha tkun limitata għal kumpaniji li għandhom inqas minn 10 impjegati li jistgħu jiġu kklassifikati bħala mikro-impriżi bit-tifsira tar-Rakkomandazzjoni tal-Kummissjoni 2003/361/KE tas-6 ta’ Mejju rigward id-definizzjoni ta’ impriżi mikro, żgħar u ta’ daqs medju.-  Stima ta’ l-impattL-istima ta’ l-impatt li tikkonċerna r-Regolament Nru 11 tqies żewġ għażliet:Għażla 1 L-ebda bidla politikaGħażla 2 It-tneħħija ta’ l-obbligi li jingħata tagħrif dwar ir-rotti, id-distanzi, ir-rati u kundizzjonijiet oħra ta-trasport, u li jiġi permess l-użu ta’ noti dwar il-kunsinna biex jingħata t-tagħrif dwar ir-rekwiżiti li jifdal marbuta mad-dokument tat-trasport attwali.L-għażla 2 kienet l-għażla preferuta peress li tipprovdi tnaqqis tal-piżijiet amministrattivi mhux meħtieġa filwaqt li jinżamm l-istess livell ta’ tagħrif essenzjali.L-istima ta’ l-impatt li tikkonċerna r-Regolament (KE) Nru 852./2004 tqis tliet għażliet:Għażla 1 L-ebda bidla politikaGħażla 2 Eżenzjoni ta’ ċerti kumpaniji mir-rekwiżiti ta’ l-HACCP.Għażla 3 Tneħħija tal-proċeduri HACCP mill-kumpaniji kollha.L-għażla 2 kienet l-għażla preferuta peress li tipprovdi għal bilanċ sod bejn it-tnaqqis tal-piżijiet amministrattivi fuq il-kumpaniji filwaqt li żżomm il-livell għoli ta’ ħarsien tal-konsumaturi.3. ELEMENTI ġURIDIċI TAL-PROPOSTA-  Taqsira ta’ l-azzjoni propostaL-għan ta’ l-azzjoni rigward ir-Regolament Nru 11 hu li jnaqqas il-piżijiet amministrattivi għall-impriżi tat-trasport billi jitneħħew ir-rekwiżiti tad-dokumenti skaduti rigward ir-rotta li għandha tittieħed, id-distanza li għandha ssir, il-punti fejn jinqasmu l-fruntieri eċċ.L-azzjonijiet rigward ir-rekwiżiti ta’ l-HACCP jimmiraw li jdaħħlu emenda għar-Regolament KE) Nru 852/2004 li teskludi l-impriżi mikro mir-rekwiżit li jwaqqfu, jimplimentaw u jżommu proċedura jew proċeduri permanenti msejsa fuq il-prinċipji ta’ l-HACCP. Din l-eżenzjoni tapplika għall-kumpaniji b’inqas minn 10 impjegati li fil-biċċa l-kbira jbigħu l-ikel direttament lill-konsumatur finali.-  Il-bażi legaliIl-bażi legali ta’ l-azzjoni Komunitarja fil-qasam tat-Trasport hu stipulat fl-Artikolu 75 tat-Trattat KE, u l-bażi legali ta’ l-azzjoni Komunitarja fil-qasam ta’ l-Iġjene ta’ l-ikel hi stipulata fl-Artikoli 95 u 152(4)(b) tat-Trattat KE.-  Prinċipju tas-sussidjarjetàL-azzjoni meħuda mill-Istati Membri jaf ma tkunx biżżejjed biex tnaqqas il-piżijiet amministrattivi f’dawn l-oqsma peress li r-rekwiżiti tat-tagħrif ġew imposti għall-impriżi tat-trasport u l-kumpaniji ta’ l-ikel skond ir-Regolamenti KE. Għalhekk tnaqqis jista’ jinkiseb biss permezz ta’ emendi tar-Regolamenti kkonċernati fuq livell ta’ l-Unjoni Ewropea. |L-azzjoni ta’ l-UE se tiżgura li l-impriżi Ewropej kollha tat-trasport u l-kumpaniji ta’ l-ikel ikkonċernati jistgħu jibbenefikaw minn dan it-tnaqqis tal-piżijiet amministrattivi. |Għaldaqstant, il-proposta tikkonforma mal-prinċipju tas-sussidjarjetà. |-  Prinċipju tal-proporzjonalitàIl-proposta hija konformi mal-prinċipju tal-proporzjonalità għar-raġuni(jiet) li ġejja/in.L-għan li jitnaqqsu l-piżijiet amministrativi kkaġunati mir-rekwiżiti tat-tagħrif imposti mir-Regolament Nru 11 u r-Regolament (KE) Nru 852/2004 jista’ jintlaħaq biss jekk jiġu emendati dawn ir-Regolamenti, li jista’ jsir biss permezz ta’ strument legali tal-KE li jorbot, ta’ l-istess livell, jiġifieri Regolament. Dan hu ’b’konformità mal-prinċipju ta’ proporzjonalità li jinsab fl-Artikolu 5 tat-Trattat KE.Din il-proposta tiżgura li l-piżijiet amministrattivi li jaqgħu f’idejn l-impriżi tat-trasport u l-kumpaniji ta’ l-ikel ikkaġunati mir-rekwiżiti tat-tagħrif li jinsabu fir-Regolamenti Nru 11 u (KE) Nru 852/2004 jixxejnu.-  L-għażla ta’ l-istrumentiStrumenti proposti: Regolament.Mezzi oħra ma jkunux tajbin għar-raġuni(jiet) li ġejja/in.L-għan li jitnaqqsu l-piżijiet amministrativi kkaġunati mir-rekwiżiti tat-tagħrif imposti mir-Regolament Nru 11 u r-Regolament (KE) Nru 852/2004 jista’ jintlaħaq biss jekk jiġu emendati dawn ir-Regolamenti, li jista’ jsir biss permezz ta’ strument legali tal-KE li jorbot, ta’ l-istess tip u livell, jiġifieri Regolament.4. L-IMPLIKAZZJONI GħALL-BAġITDin il-proposta ma għandha l-ebda implikazzjoni għall-baġit tal-Komunità.5. INFORMAZZJONI SUPPLIMENTARI-  SimplifikazzjoniIl-proposta tipprovdi għal simplifikazzjoni ta’ proċeduri amministrattivi għall-partijiet privati.Il-proċedura amministrattiva li għandha tiġi segwita mill-impriżi tat-trasport se tiġi ssimplifikata fis-sens li ċerti rekwiżiti tad-dokumenti li mhumiex indispensabbli għal kollox rigward ir-rotta li għandha tittieħed, id-distanza li għandha ssir, u l-punti fejn jinqasmu l-fruntieri se jitneħħew. Il-proċeduri amministrattivi għal kumpaniji ta’ l-ikel iż-żgħar kapaċi li jikkontrollaw l-iġjene ta’ l-ikel sempliċiment billi jimplimentaw ir-rekwiżiti l-oħra tar-Regolament (KE) Nru 852/2004 se jiġu ssimplifikati peress li l-mikro-impriżi li fil-biċċa l-kbira jbigħu l-ikel direttament lill-konsumatur se jiġu eżenti mir-rekwiżit li jwaqqfu, jimplimentaw u jżommu proċedura jew proċeduri permanenti msejsa fuq il-prinċipji ta’ l-HACCP.-  Iż-Żona Ekonomika EwropeaDan l-att propost jolqot kwistjoni rilevanti għaż-ŻEE, u għalhekk għandu jestendi għaż-Żona Ekonomika Ewropea.2007/0037 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament Nru 11 rigward it-tneħħija tad-diskriminazzjoni fir-rati u l-kundizzjonijiet tat-trasport, fl-implimentazzjoni ta’ l-Artikolu 79(3) tat-Trattat li jistabbilixxi l-Komunità Ekonomika Ewropea u r-Regolament (KE) 852/2004 tal-Parlament Ewropew u tal-Kunsill dwar l-iġjene ta’ l-oġġetti ta’ l-ikelIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 75(3), l-Artikolu 95 u l-Artikolu 152(4) tiegħu,Wara li kkunsidraw il-proposta mill-Kummissjoni[2],Wara li kkunsidraw l-opinjoni tal-Kumitat Ekonomiku u Soċjali[3],Wara li kkunsidraw l-opinjoni tal-Kumitat tar-Reġjuni[4],Filwaqt li jaġixxu skond il-proċedura stipulata fl-Artikolu 251 tat-Trattat[5],Billi:(1) Il-politiki tal-Komunità dwar Regolamentazzjoni Aħjar, b’mod partikolari il-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni: “Valutazzjon strateġika għal Regolamentazzjoni Aħjar fl-Unjoni Ewropea[6], u l-Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni: “Il-Programm ta’ Azzjoni għat-Tnaqqis tal-Piżijiet Amministrattivi fl-Unjoni Ewropea”[7], jisħaq l-importanza tat-tnaqqis tal-piżijiet amministrattivi imposti fuq l-impriżi bil-leġiżlazzjoni eżistenti ta’ element kruċjali għat-titjib tal-kompetittività tagħhom u għall-kisba ta’ l-għanijiet ta’ l-aġenda ta’ Liżbona.(2) Ir-regoli Komunitarji meħtieġa skond l-Artikolu 75 tat-Trattat KE sabiex jitneħħew ċerti tipi ta’ diskriminazzjoni, rigward it-trasport fuq l-arti fi ħdan il-Komunità, ġew stipulati fir-Regolament Nru 11[8]. Sabiex jitnaqqsu l-piżijiet amministrattivi fuq il-kumpaniji, dan ir-Regolament għandu jiġi ssimplifikat billi jitneħħew ir-rekwiżiti skaduti u mhux meħtieġa u b’mod partikolari, ir-rekwiżit li jinżamm bil-miktub ċertu tagħrif li, minħabba progress tekniku, issa hu disponibbli fis-sistemi tal-kontabbiltà tal-ġarriera.(3) L-Artikolu 5(1) tar-Regolament (KE) Nru 852/2004[9] jeħtieġ li l-operaturi kollha tal-kumpaniji ta’ l-ikel iwaqqfu, jimplimentaw u jżommu proċedura msejsa fuq il-prinċipji ta’ l-Analiżi tal-Periklu u l-Punti ta’ Kontroll Kritiċi (HACCP).(4) L-esperjenza wriet li f’ċerti kumpaniji ta’ l-ikel, l-iġjene ta’ l-ikel jista’ jiġi żgurat permezz ta’ l-implimentazzjoni korretta tar-rekwiżiti ta’ l-iġjene ta’ l-ikel stipulati fir-Regolament (KE) Nru 852/2004 mingħajr ma jsir użu tas-sistema ta’ l-HACCP. Il-kumpaniji kkonċernati huma b’mod partikolari kumpaniji żgħar li fil-biċċa l-kbira jbigħu l-prodotti tagħhom direttament lill-konsumatur finali, bħal tal-ħobż, tal-laħam, tal-growser, tal-monti, ir-restaurants, u l-bars, li huma mikro-impriżi skond it-tifsira tar-Rakkomandazzjoni tal-Kummissjoni 2003/361/KE tas-6 ta’ Mejju 2003 rigward id-definizzjoni ta’ l-impriżi mikro, żgħar u ta’ daqs medju[10].(5) Għalhekk, jeħtieġ li tiġi pprovduta eżenzjoni lil dawn il-kumpaniji mir-rekwiżit ta’ l-Artikolu 5(1) tar-Regolament (KE) Nru 852/2004. Dan ifisser li huma għandhom jikkonformaw mar-rekwiżiti l-oħra kollha ta’ dan ir-Regolament.(6) Peress li l-emenda tar-Regolament (KE) Nru 852/2004 u dik tar-Regolament Nru 11 għandhom l-għan komuni li jnaqqsu l-piżijiet amministrattivi fuq il-kumpaniji, mingħajr ma jbiddlu l-proposta bażi ta’ dawn ir-Regolamenti, jeħtieġ li dawn l-emendi jingħaqdu f’Regolament wieħed.ADOTTAW DAN IR-REGOLAMENT:Artikolu 1Ir-Regolament Nru 11 huwa emendat kif ġej:(1) L-Artikolu 5 jitħassar.(2) L-Artikolu 6 huwa emendat kif ġej:(a) Fil-parargafu 1, jitħassru l-ħames u s-sitt inċiżi;(b) Fil-paragrafu 2, titħassar it-tielet sentenza.(ċ) Il-paragrafu 3 qiegħed jinbidel b’dan li ġej:"3. Meta d-dokumenti eżistenti bħan-noti tal-kunsinna jew kwalunkwe dokument tat-trasport ieħor li jagħti d-dettalji kollha speċifikati fil-paragrafu 1 u, f’rabta mas-sistemi tar-reġistri u l-kontabbiltà tal-ġarriera, jippermettu li ssir verifika sħiħa tar-rati u l-kondizzjonijiet tat-trasport, sabiex il-forom ta’ diskriminazzjoni msemmija fl-Artikolu 75(1) tat-Trattat jistgħu għalhekk jitneħħew jew jiġu evitati, il-ġarriera mhumiex meħtieġa jintroduċu dokumenti ġodda.Artikolu 2Fl-Artikolu 5(3) tar-Regolament (KE) Nru 852/2004, is-sentenza li ġejja tiżdied:Mingħajr ħsara għar-rekwiżiti l-oħra ta’ dan ir-Regolament, il-paragrafu 1 mhux se japplika għall-kumpaniji li huma mikro-impriżi skond it-tifsira tar-Rakkomandazzjoni tal-Kummissjoni 2003/361/KE tas-6 ta’ Mejju 2003[11], u l-attivitajiet li jikkonsistu fil-biċċa l-kbira fil-bejgħ dirett ta’ l-ikel lill-konsumatur finali.”Artikolu 3Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-President [1] Skond it-tifsira tar-Rakkomandazzjoni tal-Kummissjoni 2003/361/KE li tikkonċerna d-definizzjoni ta’ l-impriżi mikro, żgħar jew ta’ daqs medju tas-6 ta’ Mejju 2003, C(2003) 1422 ĠU L 124/36.[2] ĠU C […], […], p. […].[3] ĠU C […], […], p. […].[4] ĠU C […], […], p. […].[5] ĠU C […], […], p. […].[6] COM(2006) 689.[7] COM(2007) 23.[8] ĠU 52, 16.8.1960, p. 1121. Ir-Regolament kif emendat l-aħħar bir-Regolament (KEE) Nru 3626/84 (ĠU L 335, 22.12.1984, p. 4).[9] ĠU L 139, 30.4.2004, p. 1; verżjoni kkoreġuta fil-ĠU L 226, 25.6.2004, p. 3.[10] ĠU L 124, 20.5.2003, p. 36.[11] ĠU L 124, 20.5.2003, p. 36.


				|

		52012PC0402

			Proposta għal REGOLAMENT TAL-KUNSILL dwar l-istabbiliment tal-opportunitajiet tas-sajd għall-inċova fil-Bajja ta’ Biscay għall-istaġun tas-sajd 2012/2013 /* COM/2012/0402 final - 2012/0194 (NLE) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
Ir-Regolamenti tal-Kunsill dwar
l-opportunitajiet tas-sajd adottati matul it-tieni nofs ta' kull sena ma
għadhomx jinkludu t-TAC għall-inċova fil-Bajja ta’ Biscay minħabba ċ-ċiklu
annwali differenti segwit mill-bijoloġija ta’ dan l-istokk u l-parir xjentifiku
dwaru. Jeħtieġ li tiġi stabbilita TAC għall-inċova kull sena, lejn Lulju.
Permezz tar-Regolament tal-Kunsill (KE)
Nru 716/2011, il-Kunsill stabbilixxa t-TAC għas-sajd li jisfrutta dan
l-istokk applikabbli mill-1 ta' Lulju 2011
sat-30 ta' Ġunju 2012. It-TAC u l-allokazzjoni tagħha
lill-Istati Membri kkonċernati issa jridu jiġu ffissati għat-12-il xahar
li jmiss.
2.           ELEMENTI LEGALI TAL-PROPOSTA
B'kunsiderazzjoni tal-għanijiet tal-Politika
Komuni tas-Sajd, stipulati bir-Regolament tal-Kunsill (KE) Nru 2371/2002
tal-20 ta' Diċembru 2002 dwar il-konservazzjoni u l-isfruttar
sostenibbli ta' riżorsi tas-sajd skont il-Politika Komuni dwar is-Sajd,
l-opportunitajiet tas-sajd għandhom jiġu stabbiliti abbażi tal-parir xjentifiku
disponibbli u billi jitqiesu l-aspetti bijoloġiċi u soċjoekonomiċi, filwaqt li
jiġi żgurat trattament ġust bejn is-setturi tas-sajd.
Il-parir tal-Kumitat Xjentifiku, Tekniku u
Ekonomika għas-Sajd (STECF) ta' Lulju 2012 għall-istokk tal-inċova
fil-Bajja ta' Biscay, huwa bbażat fuq l-istaġun tas-sajd li jibda
fl-1 ta' Lulju 2011 u jintemm
fit-30 ta' Ġunju 2012.
Skont il-parir tal-STECF il-bijomassa
tal-istokk riproduttiv hija stmata għal madwar 68,180 tunnellata. Meta wieħed
jikkunsidra li l-proposta tal-Kummissjoni tad-29 ta' Lulju 2009
għal Regolament li jistabbilixxi pjan fit-tul għall-istokk tal-inċova fil-Bajja
ta' Biscay u s-sajd li jisfrutta dak l-istokk[1],
u b'kunsiderazzjoni tal-valutazzjoni tal-impatt li fuqha hija bbażata dik il-proposta,
li tipprovdi għall-valutazzjoni l-iktar riċenti tal-impatt tad-deċiżjonijiet
dwar l-opportunitajiet tas-sajd għal dan l-istokk, huwa xieraq li tiġi
stipulata TAC għal dan l-istokk skont ir-regola tal-ħsad stipulata
fil-proposta. B'riżultat ta' dan, it-TAC għall-istaġun tas-sajd
mill-1 ta' Lulju 2012 sat-30 ta' Ġunju 2013
għandha tiġi stabbilita għal 20,700 tunnellata.
Il-Kunsill huwa mitlub jadotta din il-proposta
malajr kemm jista' jkun sabiex is-sajjieda jkunu jistgħu jippjanaw
l-attivitajiet tagħhom għall-istaġun ġdid tas-sajd.
2012/0194 (NLE)
Proposta għal
REGOLAMENT TAL-KUNSILL
dwar l-istabbiliment tal-opportunitajiet
tas-sajd għall-inċova fil-Bajja ta’ Biscay għall-istaġun tas-sajd 2012/2013
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 43(3)
tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Hija r-responsabbiltà
tal-Kunsill li jistabbilixxi l-Qabdiet Totali Permessi (TACs) għal kull tip ta'
sajd jew grupp ta' sajd. L-opportunitajiet tas-sajd għandhom jitqassmu fost
l-Istati Membri b’tali mod li tiġi żgurata l-istabbiltà relattiva
tal-attivitajiet tas-sajd f’kull Stat Membru għal kull stokk jew gruppi ta’
stokkijiet u billi jitqiesu adegwatament l-għanijiet tal-Politika Komuni
tas-Sajd stabbiliti bir-Regolament tal-Kunsill (KE) Nru 2371/2002
tal-20 ta’ Diċembru 2002 dwar il-konservazzjoni u l-isfruttar
sostenibbli ta’ riżorsi tas-sajd skont il-Politika Komuni dwar is-Sajd[2].
(2)       Għall-finijiet tal-ġestjoni
adegwata u ssimplifikata tal-istokk, huwa xieraq li jiġu stabbiliti dawk
it-TACs u kwoti għall-Istati Membri għall-istokk tal-inċova fil-Bajja ta’
Biscay (is-Subżona VIII tal-ICES) għal staġun ta’ ġestjoni annwali li
jibda fl-1 ta’ Lulju u jintemm fit-30 ta’ Ġunju tas-sena
ta’ wara, minflok perjodu ta’ ġestjoni ta’ sena kalendarja. Is-sajd għandu,
madankollu jibqa’ suġġett għad-dispożizzjonijiet ġenerali tar-Regolament (UE)
Nru 43/2012[3]
fir-rigward tal-kundizzjonijiet għall-użu tal-kwoti.
(3)       It-TAC għall-inċova fil-Bajja
ta’ Biscay għall-istaġun tas-sajd 2012/2013 għandha tkun stabbilita abbażi
tal-parir xjentifiku disponibbli, u billi jitqiesu l-aspetti bijoloġiċi u
soċjoekonomiċi filwaqt li jiġi żgurat trattament ġust bejn is-setturi tas-sajd.
(4)       Sabiex tipprovdi għal pjan
multiannwali għall-istokk tal-inċova fil-Bajja ta’ Biscay li jkopri l-istaġun
tas-sajd u tistabbilixxi r-regola tal-kontroll tal-ħsad li tapplika biex jiġu
stabbiliti l-opportunitajiet tas-sajd, fid-29 ta’ Lulju 2009
il-Kummissjoni ppreżentat proposta għal Regolament li jistabbilixxi pjan
fit-tul għall-istokk tal-inċova fil-Bajja ta’ Biscay u għas-sajd li jisfrutta
dak l-istokk. B’kunsiderazzjoni ta’ dik il-proposta u filwaqt li titqies dik
il-valutazzjoni tal-impatt li fuqha hija bbażata l-proposta għall-valutazzjoni
l-iktar riċenti tal-impatt tad-deċiżjonijiet fuq l-opportunitajiet tas-sajd
għall-istokk tal-inċova fil-Bajja ta’ Biscay, huwa xieraq li tiġi stabbilita
TAC għal dak l-istokk skont dan. Il-parir li nħareġ mill-Kumitat Xjentifiku,
Tekniku u Ekonomiku għas-Sajd (STECF) f’Lulju 2012 ta stima ta’ madwar 68,180
tunnellata għall-bijomassa tal-istokk riproduttiv . B'riżultat ta' dan, it-TAC
għall-istaġun tas-sajd li jibda fl-1 ta' Lulju 2012 u jintemm
fit-30 ta' Ġunju 2013 għandha tiġi stabbilita għal 20,700 tunnellata.
(5)       Skont l-Artikolu 2
tar-Regolament (KE) Nru 847/96 tas-6 ta’ Mejju 1996 li
jintroduċi kundizzjonijiet addizzjonali għal tmexxija minn sena għal sena
tat-TAC u l-kwoti[4],
huwa meħtieġ li jiġi stabbilit sa fejn l-istokk tal-inċova fil-Bajja ta’ Biscay
huwa suġġett għall-miżuri stabbiliti f’dak ir-Regolament.
(6)       Minħabba l-bidu tal-istaġun
tas-sajd 2012/2013 u għall-finijiet tar-rappurtar annwali tal-qabdiet, dan
ir-Regolament għandu jidħol fis-seħħ minnufih u japplika
mill-1 ta’ Lulju 2012.
ADOTTA DAN IR-REGOLAMENT:
Artikolu 1
Opportunitajiet tas-sajd
għall-inċova fil-Bajja ta’ Biscay
1.           Il-qabda totali permissibbli
(TAC) u l-allokazzjoni tagħha bejn l-Istati Membri għall-istaġun tas-sajd li
jibda fl-1 ta’ Lulju 2012 u jintemm
fit-30 ta’ Ġunju 2013 għall-istokk tal-inċova
fis-Subżona VIII tal-ICES kif iddefinit fir-Regolament (KE)
Nru 218/2009 tal-Parlament Ewropew u tal-Kunsill
tal-11 ta’ Marzu 2009 dwar il-preżentazzjoni ta’ statistiċi ta’
qbid nominali mill-Istati Membri li jistadu fil-Grigal tal-Atlantiku[5], għandhom ikunu kif ġej
(f’tunnellati ta’ piż ta’ ħut ħaj):
 Speċi: || Inċova Engraulis encrasicolus || Żona tal-ICES: || Iż-żona VIII (ANE/08.)
 Spanja || 18 630 ||   || TAC analitika
 Franza || 2 070 ||
 L-UE || 20 700 ||
   ||   ||
 TAC || 20 700 ||
2.           L-allokazzjoni
tal-opportunitajiet tas-sajd kif stabbilita fil-paragrafu 1 u l-użu tagħha
għandha tkun suġġetta għall-kundizzjonijiet stipulati fl-Artikoli 8, 10 u
13 tar-Regolament (UE) Nru 43/2012.
3.           L-istokk imsemmi
fil-paragrafu 1 għandu jitqies bħala suġġett għal TAC analitika
għall-finijiet tar-Regolament (KE) Nru 847/96. Għandhom japplikaw
il-punti 2 u 3 tal-Artikolu 3 u l-Artikolu 4 ta’ dak
ir-Regolament.
Artikolu 2
Dan ir-Regolament għandu jidħol fis-seħħ
l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni
Ewropea.
Għandu japplika
mill-1 ta’ Lulju 2012.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               COM(2009) 399 finali
[2]               ĠU L 358, 31.12.2002, p. 59.
[3]               ĠU L 25, 27.1.2012, p. 1.
[4]               ĠU
L 115, 9.5.1996, p. 3.
[5]               ĠU L 87, 31.3.2009, p. 70.